CELEX: 32002R0623
Language: sk
Date: 2002-04-11 00:00:00
Title: Nariadenie Komisie (ES) č. 623/2002 z 11. apríla 2002, ktorým sa mení a dopĺňa nariadenie (ES) č. 2550/2001 o oblastiach oprávnených poberať prémie na chov kôz

Dôležité právne oznámenie

|

32002R0623

Úradný vestník L 095 , 12/04/2002 S. 0012 - 0013

		Nariadenie Komisie (ES) č. 623/2002z 11. apríla 2002,ktorým sa mení a dopĺňa nariadenie (ES) č. 2550/2001 o oblastiach oprávnených poberať prémie na chov kôzKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 2529/2001 z 19. decembra 2001 o spoločnej organizácii trhu s ovčím a kozím mäsom [1] a najmä na jeho článok 4 (2),keďže:(1) Oblasti oprávnené na prémiu pre výrobcov kozieho mäsa sú uvedené v prílohe I k nariadeniu Komisie (ES) č. 2550 z 21. decembra 2001, ktoré stanovuje podrobné pravidlá pre uplatnenie nariadenia Rady (ES) č. 2529/2001 o spoločnej organizácii trhu s ovčím a kozím mäsom, v súvislosti so systémom prémií, a ktoré mení a doplňuje nariadenie (ES) č. 2419/2001 [2], ktoré bolo zmenené a doplnené nariadením (ES) č. 263/2002 [3]. Ďalšie preskúmanie ukázalo, že zoznam zemepisných oblastí je potrebné aktualizovať. Zistilo sa, že kritériá stanovené v článku 4 (2) nariadenia (ES) č. 2529/2001 boli splnené v prípade Nemeckav horských oblastiach v zmysle článku 18 nariadenia Rady (ES) č. 1257/1999 zo 17. mája 1999 o podpore rozvoja vidieka z Európskeho poľnohospodárskeho usmerňovacieho a záručného fondu (EPUZF), ktorým sa menia, dopĺňajú a rušia niektoré nariadenia [4].(2) Opatrenia stanovené v tomto nariadení sú v súlade so stanoviskom Riadiaceho výboru pre ovce a kozy,PRIJALA TOTO NARIADENIE:Článok 1Príloha I k nariadeniu (ES) č. 2550/2001 sa nahrádza textom uvedeným v prílohe k tomuto nariadeniu.Článok 2Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev.Toto nariadenie platí vo svojej celistvosti a je priamo uplatniteľné vo všetkých členských štátoch.V Bruseli 11. apríla 2002Za KomisiuFranz Fischlerčlen Komisie[1] Ú. v. ES L 341, 22.12.2001, s. 3.[2] Ú. v. ES. L 341, 22.12.2001, s. 105.[3] Ú. v. ES L 43, 14.2.2002, s. 9.[4] Ú. v. ES L 160, 26.6.1999, s. 80.--------------------------------------------------PRÍLOHA"PRÍLOHA IOBLASTI OPRÁVNENÉ POBERAŤ PRÉMIE NA CHOV KÔZ1. Francúzsko: Korzika a všetky horské oblasti v zmysle článku 18 nariadenia (ES) č. 1257/1999, ktoré sa nachádzajú mimo tohto regiónu.2. Grécko: celá krajina.3. Taliansko: Lazio, Abruzzo, Molise, Campania, Apulia, Basilicata, Kalábria, Sicília a Sardínia a všetky horské oblasti v zmysle článku 18 nariadenia (ES) č. 1257/1999, ktoré sa nachádzajú mimo tohto regiónu.4. Španielsko: autonómne regióny Andalúzia, Aragónsko, Baleárske ostrovy, Castile-La Mancha, Castile-Leon, Katalánsko, Extremadura, Galícia (okrem provincií La Coruna a Lugo), Madrid, Murcia, La Rioja, Comunidad Valenciana a Kanárske ostrovy a všetky horské oblasti v zmysle článku 18 nariadenia (ES) č. 1257/1999, ktoré sa nachádzajú mimo tohto regiónu.5. Portugalsko: celá krajina okrem Azor.6. Rakúsko: všetky horské oblasti v zmysle článku 18 nariadenia (ES) č. 1257/1999.7. Nemecko: všetky horské oblasti v zmysle článku 18 nariadenia (ES) č. 1257/1999."--------------------------------------------------